open-index/open-wikipedia-markdown huggingface dataset:
Eucharia Oluchi Nwaichi

**Eucharia Oluchi Nwaichi** na Naija sayentis wey dey yuz di nolej of biology to protet an save di henvaromet. (*Environmental Biochemist*). E stil bi sayentis wey dey stodi graund or soil. (*Soil Scientist*) an a sayentis wey dey stodi di way kemikas dey hafet livin tins (*Toxicologist*). 

Nwaichi risach aria na how to manej tins wey don waste, how to mek suo sey polushon no de an how to yuz plant or livin tins tek klin up di henvaromet mekin suo sey kontamineted matiriha no dey di soil again.

## How e tek go skul an wok
Nwaichi get B.Sc., M.Sc an Ph.D satifiket in Biochemistry from Yunivasiti of Port Harcourt. E leta bikom a sinior leshura in dat yunivasiti. Bifor e stat to dey tish for Yunivasiti of Port Harcourt, Nwaichi don wok for Shell Oil Kompini for one year (2009-2010).
Dey mek Nwaichi intanashonal felo at di 2013 L'Oréal-UNESCO Awod in Sayens. E bi memba of meni akademik hoganasashon Hoganasashon for di Women in Sayens for di Divelopin Wold, Amerika Kemikal Sosaheti, Intanashonal Phytotechnology Sosaheti, Intanashonal Sosaheti For Henvaromenta Teknoloji, Sosaheti for Functional Fud an Biohative Kompaund an di Nigerian Institute of Management.

In 2022, Nwaichi kolet di John Maddox Prize awod.
Nana Klutse

**'Nana Ama Browne Klutse** (dey bon am for 23, May 1981) na Ghana leshura an Sayentis wey dey stodi klimet or how weyda kondishon de chenj ova a long piriod of time.
## How e tek stat life an go skul
Na for Nyanfeku Ekroful dey tek bon Nana Ana Browne Klutse on 23 May 1981. Klutse go Anomabo Methodish pamari and JHS for e pamari skul. E go *Mfantsiman Girl Secondary Skul an leta [[University of Cape Coast| Yunivasiti of Cape Coast]] in Ghana. For yunivasiti, Klutse get B.Sc *Physics*.
Dr Klutse du e Ph.D in Climatology for [[University of Cape Town| Yunivasiti of Cape Town]] wey de South Afrika.

==How e tek wok==
Dr Klutse stodi how klimet or weyda kondishon dey chenj in West Afrika. E stodi na abaut how di dareshon of breeze dey hafet renin sisin an dry sisin. Dr Klutse bi di sinior leshura at di Dipatmet of Physics in [[University of Ghana| Yunivasiti of Ghana]]. Bifor bifor, na Dr Klutse bi di oga for one senta kol *"Remote Sensing and Climate Center*". Kluse bi memba of Klimet Sayens Felo of di [[African Institute for Mathematical Sciences]] an e na lid raita wey dey rait inside [[IPCC Sixth Assessment Report]] (AR6). Klutse stil dey hep mek meni gel-pikin join bi sayentis in Ghana as e dey sopot sayens edukeshon in di kontri.
From 2016 go rish 2018, Klutse wok for *"Ghana Space Science and Technology Institute*" of di [[ Ghana Atomic Energy Commission| Ghana Hatomik Henagi Kommishon]] as dia sinior risasha . Bifor dis wok, e don bi visitin leshura at di *"West African Science Service Centre on Climate and Adapted Land Use''" (WASCAL) in Akure inside Naija.
## How e tek put hand inside politis
Klutse na memba of di Nashonal Demokratik Congress.
Fisheris and Climate Change

Di way klimet or weyda dey chenj dey hafet di way fish an oda wota hanima-dem dey produs for wota: Bikos weyda jos dey chenj enihow, e dey hafet di hasosiashon wey wota hanima get wit plant wey de inside big  wota wey dem dey chop. Wetin dey korse dis one bi sey klimet chenj dey mek big big wota-dem dey hot pass norma, dey mek wota dey taste as if e sawa, an e dey ridus di *"air*" or hosijin wey de inside wota wey fish an oda  wota hanima dey yuz.
Klimet chenj stil dey hafet smol smol wota-dem like riva, pond, lakes, an wota wey de inside graund too.
Effect of climate change on oceans

Wetin Klimet (or weyda) wey dey chenj dey korse for big big wota-dem like *Ocean* or *sea* plenti wel wel. Dem bi:
* Ocean dey hot pass bifor
* Ocen hacid levu don go up.
* di levu of wota wey de ocean don go up
* Ice-blok wey de inside ocean wota dey melt kwik-kwik
* Chenj in how dip *ocean* dip rish.
* ridus di levu of *Oxygen* gas inside ocean.
* chenj di way wota dey flow for ocean.
All dis chenj dey hafet livin tins wey de inside dos big wota-dem. Di tins wey dey korse dis tin na bikos di *earth* don dey hot pass as e bi bifor bikos of all di tins wey human-bi dey du. Ezampul of wetin human-bi dey du na to dey rilis one air wey oyinbo dey kol *"[[Carbon dioxide]]*" an anoda gas na *" [[Methane]]*". Bikos na di ocean dey kolet all dis gas wey man dey rilis inside di earth, dis one mek ocean wota dey hot pass bifor. Carbon dioxide gas fit bi hacid if e enta wota, dis one dey mek ocean wota hacid levu for ocean wota dey hi.
Pipul tok sey ocean dey kolet 25% of carbon dioxide wey human-bi dey rilis to di sorandin.
Evribodi no sey ocean get difren difren leya as di way one ples inside ocean dip pass anoda ples. As ocean tempurashon dey hi more more, dis one dey mek di pat of ocean wey near outside dey hot. Dis na bikos di breeze wey dey kom ocean dey hot more more.If ocean kolet di hot breeze wey dey kom from land, e go give land e own kul breeze Dis one wey difren leya of di ocean dey hot more more, e dey ridus how di ocean sopos kolet hot breeze wey dey kom from land an dis one dey mek land breeze sef dey hot more more sins ocean no gri kolet di breeze. 
If hot breeze dey enta ocean more more, e dey give heavi breeze wey dem dey kol "*cyclones*" more pawa. Dis heavi breeze an di oda ones wey dey skata tins go dey plenti more more bikos of klimet chenj. Di fud wey fish wey de nia on top ocean no go si fud chop again bikos na di more ocean kolet *"carbon*" for bodi, na di more fish go get fud to chop. As ocean tempurashon dey hot more more na so di levu of *salt* inside wota go inkres an na so smol wota like riva go dey get smol smol salt.

Wota wey don hot no fit get di sem levu of hosijin gas wey wota wey kulee or cold go get. Dis kulee wota dey get more hosijin pass hot wota.
Sins klimet chenj dey mek ocean hot more more, hosinji wey fish wota nid to fit dey alive dey ridus an dis one dey mek some fish kpai an some fish fit go just waka go aria wey dem no sopos de if not bikos of klimet chenj.
Dore Numa College

**Dore Numa College** na sekondri skul wey gofment get for Warri, Delta Stet,  Naija. Di skul na day skul wey dem nem afta Chief Dore Numa. Di skul stat for October 1980 to give sekondri skul edukeshon for pikin-dem for di aria. Di skul motto na *"Hardwork Is Success".*

For June 2013, during di administreshon of Gofnor Emmanuel Uduaghan, Dore Numa College na one of di skuls wey di Delta Stet Gofnor bin inspect, who bin kondem distroshon of gofment propatis for di niuli konstructed skuls.

For December 2021, one  tori tok sey one sekrit cult gbege hapun bitwin som Dore Numa College studet and oda studet wey kom from difren skuls for di aria. A gel-studet wey dey go Dore Numa College wey e nem bi Sharon Taiwo don bikom a victim of human trafficking and di wife of di Delta Stet Gofnor, Mrs. Dame Edith Okowa bin hep am wit som moni.

Dore Numa College na also one of di skuls wey bin benefit fom Gofnor Ifeanyi Okowa's school fonishor "in prepareshon for di reopuning of skuls closed due to di COVID-19 pandemic".

## Ogbonge pipul
*Anderson Esiti, Naija futbola

*Isaiah Ogedegbe, Naija blogga

## Wie dem gada di tori
Climate change adaptation

**Klimet chenj hajosmet** na di way to hajos to wetin dey or wetin fit hapun bikos of klimet chenj. For human-bi, hajosmet to klimet chenj mins to lowa or kip away from wetin klimet chenj fit korse. Di tin stil inklud how human-bi fit find oda hopotuniti to hep nashora sistem. 
Wetin human-bi dey du for klimet chenj fit bi wetin dem dey du to mainten di nashora sistem or wetin dem du to hep nashora sistem bikos of klimet chenj.

Wetin human-bi nid to du bikos of klimet chenj difren from one aria to anoda. Dis tin dipen on how wetin dey wan du fit hafet odas human-bi wey dey di aria an how wetin dey wan du fit hafet plant an hanima wey dey di ples.
Na four katigori we fit put all di wok wey we dey du to hajos to klimet chenj. Dem bi:
# to dey yuz instrumet an teknoloji fight klimet chenj
# to dey yuz hoganazeshon fight klimet chenj
# to dey yuz how human-bi dey du tins an di kolsho of human-bi fight klimet chenj
#  to dey yuz nashoral tins araund us fight klimet chenj.
Na Divelopin kontris like Naijiria dey always sofa di hafet of klimet chenj. Di way human-bi fit hajos to klimet chenj no bi di sem mentod among difren aria an difren populeshon an pipul wey dey stey for divelopin kontris no too get di pawa to hajos to am. To hajos to klimet chenj beta, pesin nid mek di kommuniti wey e de gud an ondastand wetin dey go on an mek ekonomik of di aria beta wel wel to fit sopot how e wan tek hajos to klimet chenj.

Di tin bi sey, di more divelop a kontri bi, di more e go fit hajos to klimet chenj wey dey hapun. Somtimes, som pipul wey de som divelop kontri sef fit get som kind karatas wey fit mek am difikut for dem to fit hajos to klimet chenj. Even som divelop kontri stil fit find am difikut to hajos to niu tins wey klimet chenj dey korse wey dey neva si bifor in dia kontri.

Di moni wey dey go for hajosmet to klimet chenj no bi smol. E dey rish billion of dolla evri year for di nes years to kom.
Anderson Esiti

**Anderson Esiti** (dem bon am for May 24, 1994) na Naija futbola wey don pley for bot di Naija nashonal tim and oda forin klobs. E bi student of Dore Numa College bifor.

## Wie dem gada di tori
Ifeanyi Okowa

**Ifeanyi Okowa** na di bifor exekutive gofnor of Delta Stet and di vice-presidenshal kandidate of di Pipos Demokratik Parti for di 2023 general eleshon for Naija.
COVID-19 pandemic

Di **COVID-19 pandemic**, wey pipo dey also kol di **coronavirus pandemic**, na di korent pandemic of coronavirus disiz 2019 (COVID-19). Di disiz bin stat for Disemba 2019 for Wuhan and fom dia e kom spread to oda parts of di world. For late Febuari 2020, Naija bin rikod di fest COVID-19 case for di kontri. Di disiz bin affect Naija ekonomi, edukeshon, relijon and soshal rileshonship.
## Wie dem gada di tori
Prime 9ja Online

**Prime 9ja Online** na Naija niuz-pepa wey you fit si onli for intanet. Na Edo Stet inside Naija dia ofis de. *Prime 9ja online* dey tok tori abaut politis, bizness, entatemet, sport, an meni oda tins provide tori and analysis on top politics, business, entertainment, sport an meni oda tins. Na Chima Joseph Ugo stat di niuz-pepa for intanet in 2016. Chima Joseph Ugo stat di niuz-pepa bikos e tok sey e wan dey give Afrika an Naija pipul koret niuz wey no get magomago.

## History
Prime 9ja Online na one online niuz an midiha websait wey Chima Joseph Ugo fom for 2016 wey get dia ofis for Okada, Edo, Naija. 

For June 2022, *Stamp Nigeria* nem Prime 9ja Online amongst di 19 niuz-pepa wey pipul don dey sabi wel wel for Naija. 

Na for March 2023 dey stat di niuz wey dey yuz pijin langwej du for di niuz-pepa.

For December 2022, Media Bias/Fact Check nem Prime 9ja Online as di niuz-pepa wey tek tok as mata bi an sey di pepa no dey tok magomago for all di pepa wey dey chuk eye into. Na onli Prime 9ja Online bi di niuz-pepa wey Media Bias/Fact Check don rate like dat so far for Naija.

## Pidgin Version
Afta wey Prime 9ja online don get dia niuz wey dem dey rait for koret English langwej, dey stat di niuz wey na pijin langwej dey wan dey yuz rait. Prime 9ja Online Pidgin. The aim na to reach out to more Nigerians wey fit understand Pidgin English better than Standard English. Dey stat di pijin vashon bikos dey wan mek meni pipul wey fit no ondastand koret english fit dey get niuz for di langwej wey dem ondastand.

## Wie dem gada di tori
Effect of climate change

Wetin klimet chenj or weyda wey dey chenj for di wold dey korse plenti wel wel. Weyda wey dey chenj dey hafet envaromet, dey hafet how plant an hanimal dey sopot one anoda to fit live, an dey hafet human-bi sosaheti too. Di hafet of weyda wey jos dey chenj dey hafet diften aria pass oda aria in difren ways. 
For som aria, klimet chenj fit mek di aria hot pass nomal, an for oda aria e fit mek di aria kul pass nomal.
We fit ridus di hafet of klimet chenj if we do tins wey fit stop di klimet chenj or we do tins to hajos wit di chenj.

Klimet chenj don damej meni land as e don mek di land hot pass nomal bikos of tempurashon wey jos dey high more more. Dis tempurashon wey dey go up don mek land no too get wota for graund ( too dry) an klimet chenj don also mek di way bush an forest dey kach faya plenti more more. Di way evriwie dey hot nowadaz don hafet how di nashora envaromet dey sopot livin tins wey de inside.

Bikos of klimet chenj, som kind of hanima wey dey inside wota dey komot from di aria of wota wey don ova hot for dem go aria wey stil dey kul for now. Hanima wey dey waka for land sef don dey komot go aria wey de up up bikos of klimet chenj. Di mata now bi sey, fish-dem wey de inside wota don dey enta inside wota wel wel dan bifor bikos di top of di wota don dey hot for dem to fit live nowadaz.
Na bitwin 1% (pacent) an 50% (pacent) of hanima wey dey waka for land fit no dey again in fushor bikos of di hafet of klimet chenj.

Di hafet of dis klimet chenj on big wota like ocean bi sey: e dey mek ocean hot pass nomal, e dey mek ocean wota get hacid too much, e dey mek ocean wota ovaful, e dey mek *ice block* inside ocean dey mek kwik kwik, e dey chenj how dip ocean dip rish, e dey ridus di levu of osijin (oxygen) gas wey de inside ocean wota an e dey chenj di way wota sopos flo inside ocean.

Klimet chenj dey hafet fud prodoshon an dis one dey mek fud no too de like bifor. Wota wey klin wel wel sef no de like bifor bikos of klimet chenj. Klimet chenj don even hafet human-bi bodi bikos of di *heat* wey jos dey. Sins klimet chenj dey mek evriwie ova hot, dis one don mek sikness an disis plenti more more.

Di hafet of weyda wey jos dey chenj dey hafet difren kontri for difren ways. Kontri wey bi sey na dem dey rilis one gas kol *carbon dioxide* (C02) no too dey feel di hafet bikos dey get moni an tin-dem to fit hajos dan oda kontri wey no get dos tins.

Di bizness wey go sofa bikos of klimet chenj na: agrikolshor, fish bizness, fayawood bizness, bizness wey bi to give light or pawa, bizness wey bi sey na to mek pipul travu go enjoi demsef, bizness wey bi moni bizness. Som group like pipul wey no get moni, wuman-dem, smol pikin-dem an pipul wey dey stey for one patikula aria fit sofa di hafet of klimet chenj dan odas.
Klimet chenj fit mek pipul komot for dia aria go oda aria bikos dey wan go fit fud as klimet chenj don hafet dia land wey dem dey yuz farm.
Emmanuel Uduaghan

**Emmanuel Uduaghan** (dem bon am  October 22, 1954) na Naija politishian wey don ritaya an e still bi doktor. As plenti pipul sabi am as Dr. Emmanuel Ewetan Uduaghan. E na Govno of Delta Stet fom 2007 go rish 2015. Bifor e bikom Govno, e bin serve as di Komishona for Health, Delta Stet an di Seketari to di Stet Govament.
Human trafficking

**Human trafikin** (or **trafikin of human-bi**) na to dey maket or sell human-bi to mek moni. Some pipul dey yuz pawa tek kidnap or kach oda pipul or dey fit yuz wayo tek disiv dem, so dat dem go sell dem to pipul wey neva bon pikin or even yuz some pat of dia bodi do juju (ritual).
Good Friday

**Good Friday** na di rilijos holide wey kristen evriwie dey do to fit rimemba di sofa an di way Jesus tek kpai. Na dorin di holi week dem dey do am as pat of Paschal Triduum, ( three day pratis dat stat on Thursday an finish on night bifor Easta). Plenti pipul sabi *Good Friday* as **Holy Friday**, **Black Friday**, or **Great an Holy Friday**.
Dem dey yuz di Friday to rimemba di krusifishon of Jesus Christ, how e tek kpai and how e tek rise fom di dead. Di holiday dey always hapun for di same time as di Jewish holide of Passova.

Memba of meni kristen chorch like Katolik, *Methodist*, *Anglican*, *Oriental Orthodox*, *United Protesant*, Easta *Orthodox*, *Lutheran*, an *Presbyterian* dey do Good Friday wit fastin an chorch program join.
For katolik, Anglican, Methodist, an Lutheran chorch, dem dey stat Good Friday 12PM onti 3PM bikos na dat time Bible tok sey dakness kova di land wen Jesus give e life an kpai on di kross.
Pipul wey dey chop Holi kommunion wey dey Moravian Chorch dey go klin wey dey beri dead bodi in Moravian semetri.

Di ril date for Good Friday dey chenj from one year to anoda in Gregorian an Julian kalenda. Kristen wey de Easta an kristen wey de Westa too no agri ova di date wey Easta an Good Friday go bi. 
Good Friday na holide wey govamet put hand mek pipul dey do in meni kontri of di wold an 12 U.S. stet too.

Some kontri like Germany wey kristen plenti no dey gri mek pipul dey sing or dans dorin Good Friday bikos dem tink sey Good Friday na for pipul to tink of dia life .

Di estimated year of Good Friday na AD 33, by two difren groups, and at fest as AD 34 by Isaac Newton bikos of di difrens bitwin di Biblikal and Julian kalendars.

For Good Friday, 7 April 2023, a Naija relijos figor Isaiah Ogedegbe bin kol on Christians all ova di world to imitate Christ "by loving demselves genuineli".

Isaiah Ogedegbe na di young prisha wey dey for Warri.
## Wie dem gada di tori
Mariama Mamane

**Mariama Mamane** na Niger wuman wey dey wok to protet di envaromet an e stil bi enjinia. Na Maname fom di *Jacigreen* kompini an di kompini don kolet meni awod for di wey e dey do to klin riva an wota-side.

## How e tek stat life an go skul
Na for near Niger Riva wey de Niamey Mamane tek gro up. E mama na pesin wey get Masta digri in *life and earth science*.
As at 2020, Mamane dey stey in Burkina Faso. Mamane get digri in *biodiversity* an envaromet manejimet from Yunivasiti of Niamey.
## How e tek wok
For 2016, Mamane win di *Entrepreneurial Journey* prize from di *International Institute for Water and Environmental Engineering* ( dey no di organesahon as 2iE).
Na Mamane fom di kompini *Jacigreen* an e rejista di kompini in Ouagadougou.
Jacigreen dey wok on one plant wey dey plenti for riva side wey bi *hyacinth* to fertalaza, manior, an bio-gas. Dem dey yuz dis bio-gas as petirol inside jenerator to get light or eletrisiti.
Mamane win di United Nations Environment Programme *Young Champions of the Earth Prize* in 2007. Di prize rish 15,000 dollas.
Caveginia Primary School

**Caveginia Primary School** na pamari skul wey Govament dey kontro an na Warri for Delta Stet  Naija di skul de. Di pamari skul na day skul for pikin-dem wey dey bitwin 4-12 years or more, and di skul dey along Warri Sapele Road nia Sakred Heart Katidral of Roman Catholic Diocese of Warri. During govno Emmanuel Uduaghan's administreshon, di Delta Stet Govament bin kari out a rekonstrushon wok for di skul.
For March 2020, di pamari skul bin win di fest posishon trofi for di pamari skul katigori dorin di 2020 Delta Stet Skuls Sports Festiva.
Di pamari skul na also one of di skuls wey bin gain fom Peter Etebo distribushon of raitin matiriha to skul pikin-dem for di aria.
## Ogbonge pipul
*Isaiah Ogedegbe, Naija relijos figor

## Wie dem gada di tori
Easter

**Easter**, wey dem dey also kol **Resureshon Day** and **Pascha**, na di kristen holide wey plenti pipul dey yuz tek selibrate Jesus Kraist returning fom di dead. Kristens bilive say dat na di day wey holi pass for di year. Som pipul wey nor bi kristens stil dey selibrate am as a kolshoral holide.

Easter nor dey hapun for di same date evri year. Som pipul don kol am moveable feast bikos di date dey chenj. Nau nau meni kristen chorches don gri on how dem tek dey kakulate di date. Dem dey selibrate Easter for di fest Sunday folowing di fest ful moon wen bi on or afta March 21st. Dis min say dem dey selibrate Easter for March or April. E fit hapun as earli as March 22 and as lait as April 25.
Western chorches, like di Roman Katholik Chorch, dey yuz di Gregorian kalendar, while Eastern chorches, like di Eastern Orthodox Chorch, dey yuz di Julian kalendar. Bikos of dis, di date for Easter selibreshons dey difren for di two types of chorches, even doh di way dem tek dey kakulate Easter dey similar. For 2015, pipul evriwie bin selibrate Easter for April 5 for bot di Gregorian kalendar and Julian kalendar. For 2019, dem selibrate Easter for April 21.

For Easter Sunday, 9 April 2023, a Naija relijos figor Isaiah Ogedegbe bin kol on kristens all ova di world to imitate Kraist "by loving demselves genuineli".

## Wie dem gada di tori
The Nigerian Observer

***The Nigerian Observer*** na evri day niuz-pepa wey dem dey poblish for Benin City, Edo Stet, Naija. Dem don dey poblish di niuz-pepa sins 29 May 1968. Di pipul wey dey run am, *Bendel Newspapers Company Limited*, na di Edo Stet Govamet get am.

For 1973, one ripota for *The Nigerian Observer* kom rait one tori abaut tisha  wey wan strike for Rivers Stet. E hapun sey na di day Governor Alfred Diete-Spiff wan do e biday di tori kom out. Di govno si di tin as insot, di govno hasitans Ralph Iwowari kon shave di ripota  head for poblik an flog am with cane 24 times. Na di forma Bendel Stet wey dey leta komot Efo Stet from dey kontro *The Nigerian Observer* dat time. Anoda  niuz-pepa  wey dey Rivers Stet wey bi *The Tide* no gri tok  abaut di fight with di tisha.

Wen Shehu Shagari bin dey rule (1979-83), police bin dey harass pipo-dem wey dey work for di niuz-pepa. Dem go dey arrest dem an lock up dia office. Even some oda papers wen opposition party dey control, dem go harass dem too. For 1989, becos of wahala with moni, di niuz-pepa con close for some time. For 22 July 1993, General Ibrahim Babangida con ban *The Nigerian Observer* plus some oda pepas like *National Concord*, *The Punch* an *The Daily Sketch*.

Wen dem analyse *The Nigerian Observer* and oda Naija papers wey dem publish for 1999, dem talk say e no too dey sell, and e get small adverts wen just dey take 15% of space wey e get, compared to 50% wey typical North American paper go get. Most of di adverts na government notice; di paper no dey make enough money coupled with di scarcity of newsprint and dis no allow dem to cover many things or do investigative journalism.

## Wia dem gada d tori
Social relation

For soshal sayens, **social relation** or **social interaction** na eni rileshonship bitwin two or more pipul. E fit bi bot positiv (afiletiv) and negetiv (agonistik).

**Soshal rileshonships** na speshal kes of soshal rileshons and e fit hapun witout eni komunikeshon wey tek ples bitwin di pipul wey e konsan.
## Soshal rileshonships bitwin rish and por pipul
Akodin to di Niu York Taims, one stodi for August 2022 bin show say soshal rileshonships bitwin rish and por pipul fit ditamin upwod ekonomik mofmet as e fit hep riduz povati.

For 26 March 2023, Isaiah Ogedegbe bin rait say akodin to "both Akbishop Arikoro and Nkem Owoh tok", gud soshal rileshonship bitwin rish and por pipul bifor di taim of nid na key to beta di human-bi kondishon".

## Wie dem gada di tori
Effect of climate change on human health

Di **hafet of klimet chrnj on human-bi health** dey hapun in two ways. Di fest one bi di daret one an di sekond way bi di indaret. For di daret hafet of klimet chenj, weyda no gi dey norma an dis one dey korse injuri an mek pesin kpai. Di indaret one bi sey klimet chenj go mek onga plenti bikos fud for farm no go gro wel wel an wota wey gud for drinkin for hard to get.

Di kind wahala wey klimet chenj dey korse for human-bi no bi smol tin. We fit puy di wahala into three katigori:
# daret hafet ( ezampul, hot weyda, bad weyda)
# di klimet chenj wey dey jafey oda tins wey dey helep man fit live ( fud prodorshon, moskito an fish for wota)
# di indiret hafet wey dey lid to povati, mek pipul no get ples to stey again, an menta health wahala.
Di fat bi sey, weyda wey too hot fit hafet pesin *health* in di folorin ways: e fit mek pipul wey no like hot aria stat to sik, mose fit mek di nomba of pipul wey dey kpai go up, e fit hafet fisika wok wey pipul dey do, an e fit korse menta probem for some pipul. 

Klimet chenj fit korse mek some disis plenti pass norma. For ezampul, in some aria , disis wey moskito dey korse fit plenti, disis like kolera, an some disis wey dey hapun bikos pesin drink wota fit plenti. Klimet chenj fit
Okada (motorcycle taxi)

**Okada** (or **Achaba**, **Going**, **Inaga**) na motorcycle wey dey carry passenger, e dey common for Naija and other African kontris-dem.

Okada or motorcycle taxi dey popular for some oda West African kontris like Togo (dem call am *oléyia*), Benin (dem call am *zémidjans*), Burkina Faso, Liberia (dem call am *phen-phen*), Ghana and Sierra Leone.

## Etymolọgi
Commercial motorcycles for Nigeria wey dem dey use carry passenger wey dem nickname "okada" get origin from Okada Air (wey don close) wey be airline wey get the same name as the owner, Chief Gabriel Igbinedion hometown. Dem call am okada because e fit waka well well pass for Lagos heavy traffic and dem fit carry passenger go their destination quick quick like how the airline dey take fly people. The irony of using airline name as nickname for commercial motorcyclists and because everybody sabi Okada Air, na him make the name *okada* still dey use even after the airline wey dem take the name from don close, wey many Nigerians no longer remember. For January 2020, "*okada*" word join the 28 other widely used Nigerian words wey dem add to Oxford English Dictionary for the January updates.

## Naija society

Taxi and bus wey dey Nigeria no dey ehn, and traffic and bad roads na everywhere. Okada na im people dey use for cities like Lagos, whether na businessmen, government workers or students, so dat dem go fit pass go their destinations even for traffic. Okada dey fit pass roads wey cars and buses no fit pass, especially for villages and areas wey no get access. The main reason why okada dey so popular na because of their low cost for operators, and the fact say dem dey use fuel small, wey e dey important well well for Nigeria wen fuel no dey plenty.

Riding for okada dey cost pass public transport. Tourists and people wey dey live for the place don talk say the experience wey dey come with okada na different level.

## Wia dem gada di tori
Marie Clothilde Balfour

**Marie Clothilde Balfour** ( dem bon am October 20, 1862 an e kpai on September 1931) na Bristish wuman wey bi raita, transletor, an pesin wey dey stodi an rekod how dem dey du tins for lokal way. Balfour rait three novel, rait some tori, an play-dem, e yuz song tek translet how pesin dey feel ( poetry) an *French Revolution-era memoir *; e kolet an rekof tradishonal tori an muzik, e stil translet two big leta-dem wey kom from e anti.
## How e tek stat life an go skul
Na for Edinburgh dey bon Balfour. E na di gel-pikin of James Balfour an Christina Simson Balfour ( e leta chenj nem to Nicholson). James Balfour wey bi e papa na enjinia. Di raita Robert Loius Stevenson bi Balfour fest kosin. Balfour stat e life for New Zealand as e papa dey wok for dia dat time.Wen Balfour papa kpai for 1869, e go bak to *Scotland* wit e mama. Balfour rait three novel, e translet one French Revolution wey bi *era memoir*, an e edit two volume of leta wey e anti **Margaret Isabella Balfour Stevenson ** rait, wey e send wen e travul wit ha son go *Polynesia*. Balfour rait play dem, an tori dem an rait som buk abaut tradishon.
Na from time to time won pisin wey bi buk espat no dey shuor abaut di orijinaliti of di stori wey **Marie Clothilde Balfour** tok sey shi rait, bikos di stori dem wey shi rait dey strenj an shi add ha own simpu an eezi way tu ondastand.
## Buk Dem wey shi don Rait
1.*Legends of the Cars* (1891, a series of articles)

2.*White Sand* (1896, novel)

3.*Maris Stella* (1896, novel)

4.*Sub Tegmine Fagi* (1897, short story)

5.*The Fall of the Sparrow* (1897, novel)

6. Saint Joseph and Mary, from a French folk song" (1897, poem translated by Balfour)

7.*From Saranac to the Marquesas and beyond; being letters written by Mrs. M. I. Stevenson during 1887–88, to her sister, Jane Whyte Balfour* (1903, edited by Balfour)

8.*Examples of printed folk-lore concerning Northumberland (1904, collected folksongs)
Memoirs of Mlle des Écherolles, being sidelights on the Reign of Terror* (1904, translated by Balfour)

## Im Pasona Laif
**Balfour** mari ha fest kohsin,  wey bi fisishian **James Craig Balfour** dey kom get won dohta, wey e nem na **Marie Margaret Melville Balfour**, shi tu leta bekom pesin wey dey de rait. **Balfour** hosband kom dai for 1907, an shi dai for 1931 for *London*.

## Wie Dem Gada di Tori
The Nation (Nigeria)

***The Nation*** na Naija niuz-pepa wey dem dey poblish evri day for Legos Stet, in Naija. Akordin to di tori wey *The Advertisers' Association of Nigeria* (ADVANS) Kari kom for 2011, dem sey na di sekod most popular pepa wey pipul dey rid pass for Naija, an di tori wey dem tok for 2009 folo tok di sem tin.

Di websait of di pepa tok sey dem stand for freedom, justice and maket ekonomik. Dem dey target di pipul wey get moni, wey sabi buk an wey wan go up for life, as dia rida.

*The Nation* get printi plant for Legos, Abuja and Port Harcourt.

Di niuz-pepa dey rait tori abaut bizness an ekonomik, poblik polisi demokratic process and institutions of demokrasi, sports, arts an kolsho 

Di niuz-pepa na di fest of e kind wey wan dey all di 36 Stet of Naija witdin two years wey dey stat to wok. Dis one hapun as risot of di *Campuslife* poblikeshon wey dem dey distribute on Thursdays with eight pages, wey dey specially dedicate to student journalists and writers wey dey for tertiary institutions for Naija. Di *Campuslife* pull-out, with di late Ngozi Nwozor-Agbo as pioneer editor, bin help di newspaper bikom popular for evri house for Naija. Plenti studet jonalis an ripotas wey rait inside di niuz-pepa wen dey still de skul don  dey popular for dia various professions.

For April 2010, gunmen kill Edo Ugbagwu, one of the ripotas wey dey kova court tori-dem for The Nation. We no sabi wetin korse am.

## Editos

* Managing Director/Editor-in-chief - Victor Ifijeh
* Editor - Adeniyi Adesina
* Deputy Editor - Emmanuel Oladesu
* Chairman, Editorial Board - Sam Omatseye
* Editor, Online - Sunday Oguntola
* Managing Editor, Northern Operation - Yusuf Alli
* Deputy Editor (News) - Bunmi Ogunmodede
* Deputy Editor (Nation's Capital) - Onyedi Ojeabor
* O'seun Ogunseitan

## Wia dem gada di tori
Human sexuality

**Human sexuality** na di abiliti of pipul to have sexual experiences and feelings. Dis involve biologikal, erotik, fisikal, emoshonal, soshal, or spiritual feelings and behaviors. Di most komon fom of human sexualiti na heterosexualiti but homosexualiti, bisexualiti and asexualiti dey exist too. Dem dey kol di abnormal fom of sexualiti parafilia, while di normal one na wetin dem dey kol normofilia.

For 7 April 2023, a jonalis wit Independent Nigeria, Isaac Asabor bin disagri wit Isaiah Ogedegbe and rait say, "Human sexualiti fit bi one of di most biutiful aspects of God's plan for im pikins-dem hie on earth. But since Adam and Eve's fall fom grace, human sexual practices don chenj fom God's purposes".

## Wie dem gada di tori
Independent Nigeria

**Independent Nigeria** na one Naija niuz-pepa wey dey for Legos, Naija. *Independent Nigeria* niuz-pepa na evri day niuz-pepa. Di kompini wey get di niuz-pepa na im dem dey kol Independent Niuspepas Limited. Dey rejista di kompini with Govament on 17 July 2001 an dey stat to mek niuz-pepa for October 2001.

For  April 7, 2023, a jonalis wit Independent Nigeria, Isaac Asabor bin disagri wit Isaiah Ogedegbe and rait sey, "Human sexuality fit bi one of di most biutiful aspects of God's plan for im pikins-dem hie on earth. But sins Adam and Eve's fall fom grace, human sexual pratis don chenj fom God's purposes".

## Pej wey konsan dis one
*Isaac Asabor
*Isaiah Ogedegbe

## Wie dem gada di tori
Peter Etebo

**Peter Etebo** (dem bon am for November 9, 1995), wey plenti pipul sabi as **Oghenekaro Peter Etebo**, na Naija futbola wey don pley for bot di Naija nashonal tim and oda forin klobs.

For July 2018, Peter Etebo bin distribute raitin matiriha to skul pikin-dem fom Caveginia Primary School and oda pamari skuls for di aria.
## Wie dem gada di tori
Augusta Henriques

**Augusta Henriques** na Guinea-Bissau wuwon wey dey fight for how beta chenj go fit hapun to envaromet an politis. E na tisha an govamet minista. In 2012, Henriques win di Ramsar Wetland Conservation Awod. (Manijimet).
For 1991, Henrique join bodi tek fom di hoganasashon Tiniguena. Dis hoganisashon na one hoganasashon wey govamet pipo no dey put mouth inside wetin dey go on inside di hoganasashon.
*Tiniguena* dey fight for how di envaromet go beta an how komuniti wey de Guinea-Bissau go tek join hand du am. Henriques stil de as one of di fondin advaisa of di "*Foundation for Education with Production*". Na Patrick Van Rensberg fom dis hoganasashon wey dey helep pipul wey no get moni.

Guinea-Bissau don chuz Henriques mek e go tok for dem in meni intanashonal mitin like International Union for Conservation of Nature (IUCN). E don wok in di Ministri of *National Education* as *Head of Adult Education*.
Water Scarcity in Africa

Wota skasiti na di wey wota no de to fit mit di way pipul nid wota. Wota go soon hard to get in Afrika by di year 2025. By dis year, if we divadi di populashon of di wold into threr pat, two pat go sofa to see fresh wota. Na dis folorin tins dey mek am hard to get wota in Afrika:
* Afrika pipul don dey ova plenti
* Afrika kontinet no tu get moni to tekia of dia wota
* Klimet Chenj dey hafet Afrika kontinet.
Even sey sub-Saharan Africa dey get plenti rain, di rain get sisin an som time di rain no get patikula time wen e dey fall. Sometime, rain go fall sotey wota go full evriwie an sometime rain no go fall at all.
Bikos of povati wahala, di way Afrika populashon dey plenti an how plenti pipul dey komot from vilej go dey stey for siti,dis one don mek *sub-Saharan Africa* as di kontinet wey poor pass an wey no divelop at all for di wold.

Di 2012 ripot wey Fud an Agrikolsho Hoganiseshon give mek am show sey e go hard dem to fit kari dia plan wey dey get to pipul bikos of how to get wota dey hard more more. Dis one na bikos sey agrikolsho an oda tins wey pipul dey du don mek wota for riva dry wel wel.
Di one wey wota dey hard to get for Afrika don dey hafet meni tins. For ezampul, e don dey hafet pipul *health* ( espeshali wuman-dem an smol pikin-dem),e don dey hafet pipul edukeshon, e dey hafet pipul farm product, e go soon mek some kontri dey fight bikos of wota.

To rili fit mek wota no hard to get in Afrika, di [[
Poverty

**Poverty** min wen pesin nor get enof moni for bezik nids such as fud, drinking wota, shelta, or toletris. Meni pipul for difren kontris dey live in povati, espeshali for developing arias of West and Sub-Saharan Afrika, Latin Amerika, Karibian and som parts of Asia.

E get difren ways to measure povati. Di World Bank tok say povati na wen pesin get les dan US$1 a day to live on. Moderate povati na wen pipul live on les dan $2 a day. For di year 2001, 1.1 bilion pipul dey extrimli poor, and 2.7 bilion dey moderateli poor.

For di developed world, dis nor dey hapun. For dia, dem dey si meni pipul as di woking poor. Dem get wok, but di moni dem dey kolet nor dey enof for bezik tins such as fud and a hom. For most developed kontris, pipul wey nor get wok dey kolet moni fom di Govament, but di moni smol wel-wel and e nor rish to buy beta tins wey fit mek laif komfortebol.

For di developing kontris of di world, ogbonge povati don mek meni young pipul to dey do bad-bad tins. Akording to Isaiah Ogedegbe for April 19, 2023, povati nor bi excuse for young pipul to dey live a laif of krime.
## Wie dem gada di tori
Facebook

**Facebook** na intanet site wie pipul fit rait sometin about diasef, luk piksho of dia frend, send mesej an vidio yuzin dia fone or komputa. Na one Amerika tekinoloji kompini get am kol Meta Platforms.Na Mark Zuckerberg wit e oda frend wey de Harvard Kolej mek Facebook in 2004. Di nem of Mark Zuckerberg frend wey join am mek Facebook bi: Eduardo Saverin, Andrew McCollum, Dustin Moskovitz, an Chris Hughes. Na 2004 dey kreate Facebook. Di word *Facebook* kom from di komanmet wey Amerika Yunivasiti dey giv studet. Di fest pipul wey yuz Facebook na Harvard studet, but todey, meni Norta Amerika yunivasiti sef dey yuz Facebook. Sins 2006, enibodi wey don rish 13 years of age fit yuz Facebook. In December 2022,Facebook tok sey na 2.96 billion yuza yuz Facebook evri month an if dey sey mek dey chuz di websait wey pipo dey go pass for intanet, na Facebook bi nomba three.

In di 2010s, na Facebook pipo download for dia fone an komputa pass.
Table tennis

**Table tennis**, wey dem stil sabi as Ping-pong an whiff-whaff, na racket sport wey kom fom tennis but dey difren bikos of di teble wey dem dey uze pley am. If na one pesin dey pley am or two team, playa dey pley bak to di sekond pesin ova di net wey dey ontop teble wit dia smol racket ontil dem no fit pley bak again, dat go bi point for di oda pesin. Dem dey pley am fas fas, pesin dey cirious wit am bikos u go pley am bak fas fas, an di bol wey dey dey use dey fas sef.

If dem wan pley table tennis na smol ples dem dey pley am bikos di teble no dey tu big, Dem dey pley am insaid haus onda eni weather. Na for di hol wod dem like teble teniss bikos no bi for onli competition sport, u stil fit uze am du exercise an pley am for any age.

Table tennis don bi Olympic sport sins 1988, an di event dey for men's and wumen's single, an men's an wumen's teams wey reples double in 2008.

Pipul wey dey in cherj for di wod na International Table Tennis Federation (ITTF), wey Dem stet for 1926, an rait di rules insaid ITTF handbook. ITTF get 226 members association for di hol wod.

## Histri
Di sport stat in Victorian England, na pipul wey get moni wel wel stat am an dem dey pley am afta nait fud as parlour game. Som pipul don tok sey na British military wey dey India for 1860s or 1870s join mek am gro. Dem du one tin for middu wey dey as net, dem du anoda two tins lik buk wey dem dey uze as racket to pley di bol.

Di nem "Ping-pong" wey dem dey kol am na wetin pipul don no bifor J.Jaques & Son Limited mek am dia own rait in 1901. Plenti pipul lik to dey kol di game nem Ping-pong pas mek dem dey kol am wetin Jacques tins, som of di kompini wey dey du tins lik to dey kol di game table tennis.

Anoda tin wey dem add to di game na di Kain bol wey dem dey uze an na James W. Gibbs diskova am for 1901 wen e go US. Na E.C Goodie for 1901, diskova niu rocket wey dem go uze dey pley di game. Plenti pipul don dey sabi table tennis for 1901 sotey dem du kompetition, rait buk about am, an wod championship hapun for 1902. Na hau dem dey tek giv lawn tennis points dem dey uze for am tu.

Na two Association dey for 1902 wey bi: "Ping-pong Association" an "Table tennis Association" for 1910, niu table tennis association kon dey for 1921, dem kol am English tennis Association for 1926. Di International Table tennis Federation (ITTF) folo in 1926. Na for London dem du dia fest wod championship in 1926. In 1933, Di United Table tennis Association, wey dem dey kol USA table tennis now, stat.

In di 1930's, Edgar Snow tok insaid *Red Star over China* sey som beta pipul  lik di English game of table tennis. For Soviet Union, in di 1930's dem don sabi di sport bikos dem alow mek soldiers dey du Sport, an bikos di game dey hep pesin get beta bodi
Uma Ukpai

**Uma Ukpai** (dem bon am for January 7, 1945) na Naija relijos figor wey dem sabi all ova di world as an intanashonal kristen evagelis. E don mari Pastor Dr. Mrs Philomena Uma Ukpai.
## Wie dem gada di tori
YouTube

**YouTube** na one intanet online websait wie pipo fit put dia vidio for evribodi to luk am. Na San Bruno, for Kalifonia in Amerika dia hed-ofis de.
YouTube stat to de wok for intanet on February 14, 2005. Di three pipo wey form YouTube bi: Steve Chen, Chad Hurley, an Jawed Karim. Di ona of YouTube bi Google an YouTube bi di sekod intanet websait wey pipo dey go pass. Na Google Search kari nomba one for di websait wey pipo dey go pass. Di nomba of pipul wey dey go YouTube evri month pass 2.5 billion. All dis pipo dey yuz ova 1 billion hours dey luk vidio wey de YouTube evri day. As of May 2019, for one minute, na vidio wey rish 500 hours dey enta YouTube.
Google pay $1.65 billion to tek ova  YouTube in October 2006.Kompini dey yuz YouTube tok abaut dia bizness wey oyinbo pipo dey kol advatais. Afta wen Google don tek ova YouTube, dem kom stat to dey give pipo wey dey put fims or muvee vidio to di websait some moni. Youtube get one ofa wey bi YouTube Premium. Dis ofa bi sey pesin fit pay moni if e no wan dey see advatismet as e dey luk tins for YouTube.
Wen dey kount di moni wey enta YouTube poket in 2022, na $ 29.2 billion. In 2021, di moni wey enta dia poket na $28.8 billion.

Afta wey Google buy YouTube, Google mek suo sey YouTube fit de for fone, fit de some televison netwok an fit de some oda platfom wey e no de bifor. For YouTube, meni katigori of vidio de, like: Muzik vidio, Vidio klip, smol smol fims, Niuz, Vlog, an meni odas .
Na pipo like me an you dey put plenti vidio wey we dey see for YouTube. Some vidio de wey bi sey na Kompini an some pipo wey bi YouTuber put dem.
Meni big big kompini wey dey do fims like Disney, Paramount, NBCUniversal, an Warner Bros.Discovery don get dia own shanel for YouTube so dat dey go dey yuz am advatais.
Premier League Hall of Fame

Di **Premier League Hall of Fame** na wetin dem dey giv playas an managers wey don pley wel wel for premier League, wey bi di top for English football League system. Dem stat am for 2020 but for 2020 dem no du am bikos of COVID-19 pandemic, Di Hall of Fame na to dey uze am dey sabi an honor playas wey don du beta tin for di League sins web dem stat am for 1992.

As pat of di one wey dem du for klas 2021, eight playas dey insaid; Alan Shearer, Thierry Henry, Eric Cantona, Roy Keane, Frank Lampard, Dennis Bergkamp, Steven Gerrard, and David Beckham. Di year wey folo anoda eight playas dey insaid, and in 2023, Alex Ferguson an Asène Wenger bi di fest manager wey go dey insaid am.

## Hau dem tek dey selet pesin
Bifor dem selet playas for di Hall of Fame, dem get wetin dem go chek, di nomba one tin na for di playa to sho sey im sabi im wok wel for field an don sopot di League to gro sins dem stat am for 1992. Som oda tins wey dem dey chek na, di playa go don stop to dey pley bol bifor Di season wey dem go stat dey giv Di awod, an na onli bol wey dem pley for di League dem go uze jorj dem. Anoda tin bi sey di playa go don sho for di League 250 times, abi mek e get one of dia:

  E go don sho pas 200 times for one of di 
  Premier League join.
 
  Dem don selet am as one of di *Team of the 
  Decade*' or *20 years Anniversary teams*

  Don win Premier League Golden Booth or Golden 
  Gloves.
  
  Don vote am as Premier League playa of di 
  season bifor.

  Don win three premier League title

  Don skore 100 premier League goals, or

  goalkeeper wey don dey post an dem no score am
 
  rich 100 goals bifor anoda one enta.

 Wen dem anous di Hall of Fame in 2020, Premier League chief executive Richard Masters tok sey chans dey for pipul wey du wel for di League.

## Pipul wey dia nem dey insaid

## Playas wey don win am kontri
*As of May 2023 Awod*

## Managers wey don win kontris
*As of May 2023 Awod*
April Fools' Day

**April Fools' Day** na di day wey pipul dey do funi tins and dey yuz jokes to pley wit dia friends and famili. Pipul dey selibrate April Fools' Day for meni kontris for April 1 evri year and dem dey yuz di jokes to shem pipul. For som kontris, April Fools dey last ontil noon, and if pesin pley a joke afta, na dem bi April Fools.

For April 1, 2023, Isaiah Ogedegbe bin kondem di selibreshon of April Fools' Day and e tok say mek kristens nor get enitin to do wit am bikos of im pegan orijin.
## Wie dem gada di tori
David Hundeyin

**David Hundeyin** (wey dem bon for 6 May 1990) na jonalist, pesin wey de fait for pipul rait an pesin wey de rait buk. Na im stat di *West Africa Weekly*.

## Hau e tek stat life
Hundeyin fest stodi *Mass Communication* for Igbinedion University bifo e kom go obodo oyinbo go stodi *Creative Writing* for University of Hull an e finish for 2011. Afta e finish skul dia e wok for plenti kompni wey KPMG na one of dem. E kom bak to Naija for 2013.
Hilda Baci

**Hilda Effiong Bassey** (dem bon am September 20, 1996) wey pipo sabi as **Hilda Baci** na Naija wuman wey sabi mek fud for pipul to chop an e stil dey akt fims.Hilda Baci bi di fest pesin wey wan mek fud in di kishin for straight 100 hours. Na Hilda win di *"Jollof Faceoff *" kompetishon wey dey du for August 2021.
## How e tek stat life an wok
Na for Nsit Ubium Lokal Govamet wey de Akwa Ibom Stet in Naija dey tek bon Hilda on September 20, 1966. E rid Soshioloji from Madonna Yunivasiti wey de Okija. Hilda get B.Sc in soshioloji. Hilda bi di prisenta of di TV show *"Dine on a Budget*" wey Pop Central TV, DSTV Channel 189.
## Fims-dem wey e don du

## Guinness Wold Rekod tori
For March 2023, Hilda tok sey e wan bi di fest pesin wey go yuz plenti time for kishen to dey mek fud for pipo. If Hilda fit du am e nem go enta one buk wey di nem na Guinness Wold Rekod. Di pesin wey get di rekod for di buk wey Hilda wan tek ova d rekod na Lata Tondon. Lata Tondon enta di rekod buk in 2019.
For May 11, 2023, Hilda stat to dey mek fud to break di rekod an e nem di hativiti *Cook-a-thon*. E break di rekod on May 15, 2023. By di time wey Monday May 15, 2023 araund 7:45 am, r don cook or mek fud for 87 hours 50 miniti an dis one mek am yuz 5 miniti pass Lata Tondon as di onli pesin for rekod to mek fud for that time. Na 96 hours Hilda get for mind to stop, but e kom stop to mek fud afta 100 hours wey e stat.

Wen Hilda stat to mek di fud-dem, meni big big pipo kom sopot an give am mora so dat e no go taya. Some of dem na: Govno of Legos Stet, Babajide Sanwo-Olu; Pastor of *Harvester International *, Bolaji Idowu; Naija singa-dem Tiwa Savage, Tim Godfrey, Ice Prince.
Di Vais-Presido of Naija, Yemi Osinbajo imsef kom to give Hilda mora for di cookin. Meni Naija pipo rili sopot Hilda an e nem jos de meni sosha midiha wen di cookin stat.
Jeremiah Omoto Fufeyin

**Jeremiah Omoto Fufeyin** (dem bon am February 15, 1971) na di fonda an di lid pasto of *Christ Mercyland Deliverance Ministry* (CMDM), wey de Warri in Delta Stet Naija. Fufeyin stat di chorch on April 3, 2010.

## How e tek stat life
Na for Burutu, Warri wey de Delta Stet dey tek bon Jeremiah Omoto Fufeyin on February 15, 1971. Fufeyin papa nem na Livingson Stevenson Toboukeyei an e mama nem na Asetu Fufeyin. Fufeyin papa Mari plenti wife an e papa bon plenti pikin. For di 32 pikin-dem wey Fufeyin papa bon, na Jeremiah bi di nomba 22.
E du e pamari skul for *"Zuokumor Primary School *"   Burutu L.G.A of Delta Stet bitwin 1981 go rish 1986. Fufeyin kom du e sekodri skul for *"Gbese Grammar School"* Ojobo bitwin  1986!go rish 1992.
## E famili life
Fufeyin wife na Anthonia Fufeyin an e bon five pikin-dem for am.
## Wetin pipo dey tok abaut am
Pipo dey tok bad abaut how Fufeyin dey du notis me wen e dey helep pipo. Pipo still dey tok abaut how e prishin na onli on Demon an dilivans. Wen COVID-19 stil de, Fufeyin dash di pipo wey dey wok wit am, di pipo wey dey go e chorch, an Naija govamet moni wey go rish 300 million. For dat time of COVID-19 disis, Fufeyin no gree kolet offerin an *tithes* bikos e tok sey e wan give pipo bak tins.

Some pipo don tok bad abaut Fufeyin bikos pipo tok sey e yuz e mouth tok sey e na fest bon of T.B. Joshua. E tok sey e no tok so sey e jos dey repriset evri man of God. Meni pipo dey kol Fufeyin nems like: Warri T.B. Joshua, Niger Delta T.B. Joshua, an Ijaw T.B. Joshua. Fufeyin no gree kolet di nem-dem wey pipo dey kol am bikos e tok sey e nem na Jeremiah Omoto Fufeyin.

Wen di Tori dey Niuz sey pasto Suleman Johnson go get sex with one wuman wey no bi e wife, Fufeyin on April 1, 2017 tok sey Suleman Johnson no du dat kind tin.
Fufeyin Kari anoda pasto, pasto Johnmark Ighosotu go kot in April 2022. Di risin bi sey, Fufeyin tok sey pasto Johnmark tok bad tin abaut e nem an sey one pesin menshon e nem sey e folo join du intanet wayo wen di pesin kofess for Johnmark chorch .
Faya kach an skata Fufeyin chorch on 22 March 2023. E tok sey dis faya hapun to e chorch bikos e no wan lisin to wetin God de tell am.
Idan

**Idan** na one yoruba word wey di mini na majik. Wen pipo for strit yuz di word *Idan* for pesin, dis one fit mins sey di pesin get  sense wel wel.

On May 14, 2023, Bola Ahmed Tinubu wey bi di pesin wey Naija pipo selet to bi dia presido in di 2023 presidenta eleshon yuz di word *Idan* to diskrib Hilda Baci. Hilda Baci na one Naija ledi wey enta di *Guiness book record* as di pesin wey fit yuz plenti hours to cook food without restin.